ร้าน Vista Cafe by Verasu สาขา BB Tower อยู่ติดกับตึก Grammy สุขุมวิท 21
ร้านกว้างขวางมีที่นั่งเยอะ ขายเบเกอรี่ ไอศครีม กาแฟ เครื่องดื่ม เครื่องครัว มีเมนูอาหารนิดหน่อยค่ะ
เค้กของที่นี่จะเน้นสุขภาพ ใช้เนยสด ไม่ใช้มาการีน(เนยเทียม) แป้งสเปลท์ออร์แกนิก น้ำมันรำข้าว 0%ทรานส์fat และส่วนผสมที่สด ทานแล้วจะรู้สึกได้เลยว่าต่างจากที่อื่น เลยมโนไปนิดหน่อยว่าอายุจะยืนขึ้นค่ะ ????
- Brownie Cheese Cake (100฿) 
394 Kcal เมนูที่ทำให้คนไม่ชอบชีสเค้กทั้งเราและแม่ประทับใจได้ ด้วยความที่หวานน้อย ไม่เลี่ยน บราวนี่ก็นุ่มรสชาติกลมกล่อมกำลังดี ราดด้วยซอสราสเบอรี่เปรี้ยวนิดๆ ทานเข้ากันมาก (5/5)
- Zucchini Prune Cake (80฿) 
542 Kcal เค้กพรุนที่ยังคงความหวานได้พอประมาณ เนื้อเค้กไม่แห้ง ครีมอร่อย ไม่หนาเกินไป ทานแล้วเพลินจนลืมอ้วนค่ะ (5/5)
- Sugar Free Prune Cake (70฿) 
171 Kcal เมนูโปรด เพราะทั้งไม่อ้วนและอร่อยมาก เค้กที่เนื้อนุ่มพอดีหลังอุ่นให้ร้อน ได้รสหวานนิดๆ จากเนื้อพรุน (5/5)
- Sugar Free Carrot Cake (70฿) 
177 Kcal คล้ายๆ กับพรุนแต่ได้กลิ่นแครอท ทานไปก็เฉยๆ แต่ตอนท้ายมีลูกเล่นตรงครีมรส+กลิ่นส้ม ทานพร้อมกับช็อกโกแลตที่ละลายหลังเวฟ เข้ากันมากๆ ความอร่อยกระโดดจาก 3->5 คะแนนเลยค่ะ
- Blueberry Yogurt Cheese Cake (90฿) 
493 Kcal อร่อยลงตัวทั้งชีสและบลูเบอรี่ เนื้อละมุนพอดี เสียอย่างเดียวตรงชิ้นเล็กแต่แคลอรี่จัดเต็มค่ะ (4.5/5)
- Choc Chip Banana Muffin (40฿) 
187 Kcal เฉยๆ ค่ะ รสชาติไม่ได้โดนเด่นมาก ยังคงคอนเซปหวานน้อย ใส่ชอคชิปมาเยอะดีค่ะ (3/5)
- Flaxseed Banana Muffin (40฿) 
178 Kcal ตัวเนื้อเค้กนุ่มกว่าเมนูด้านบน ส่งกลิ่นหอมน่าทาน อร่อยตามประสาเค้กเพื่อสุขภาพคือเนยน้ำตาลน้อยๆ เนื้อเลยแห้งไปบ้าง (4/5)
- Iced Latte ไม่อร่อยค่ะ ตอนแรกยังไม่ได้คน ดูดไปตรงที่ชั้นนมเยอะๆ ยังรสชาติโอเค เหมือนทานนมกลิ่นกาแฟ แต่พอคนเข้ากัน กาแฟรสชาติแบบเฝื่อนๆ อมเปรี้ยว ไม่คุ้มราคา
- ไอศครีม ไปยืนชิมเกือบทุกรส ไม่มีที่ถูกใจ เลยไม่ได้สั่งมาทาน

บริการ : เป็นแบบจ่ายเงินที่เคาเตอร์และบริการตัวเอง มีน้ำเปล่าฟรี No service Charge พนักงานก็น่ารัก แนะนำเมนูต่างๆดีค่ะ

โดยรวมประทับใจเค้กมาก เหมาะสำหรับคนชอบขนมหวานน้อย(แบบเรา) เลยให้ 5 ดาวสำหรับ"เค้ก"อย่างเดียวนะคะ**???? 
ถ้านับรสชาติกาแฟ/ไอศครีมด้วยคงหดเหลือ3ดาวค่ะ????
กลายเป็นร้านเค้กเจ้าประจำของครอบครัวอีกร้านค่ะ ????????